Norsk attraksjon

Norsk attraksjon er et norsk humoristisk reiseprogram med Linda Eide som gikk på NRK fra 2007 til 2012. Programmet viste ulike attraksjoner rundt om i Norge, nærmere bestemt «attraksjoner man vanligvis ikke fant i guideboken». Programleder var Linda Eide, som brukte en rød grilldress som kostyme i programmet.

Programmet ble i snitt fulgt av drøyt 1 million seere. Det ga en markedsandel på 56,3 prosent.

For programmet ble Linda Eide kåret til beste kvinnelige programleder under Gullruten 2012 mens programmet var nominert i klassen beste magasin- eller livsstilsprogram.

Sammen med Kristin Hegeland Hauge har Linda gitt ut boken Norsk attraksjon med undertittel Guiden til det du ikkje finn i guideboka, som er en guidebok til attraksjonene vist i programmene.

Episoder

Sesong 1